
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 919 

17 Οκτωβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αποζημίωσης της Επιτροπής του άρθρου 
4 του Α.Ν. 599/68 . 1 

Προκήρυξη της θέσης του Διευθύνοντα Συμβούλου της 
Ανώνυμης Εταιρείας «ΕΛΛΗΝΙΚΟΣ ΟΡΓΑΝΙΣΜΟΣ 
ΜΙΚΡΩΝ ΚΑΙ ΜΕΣΑΙΩΝ ΕΠΙΧΕΙΡΗΣΕΩΝ ΚΑΙ ΧΕΙ¬ 
ΡΟΤΕΧΝΙΑΣ (ΕΟΜΜΕΧ)» . 2 

Κέντρο περιβαλλοντικής Έρευνας και Εκπαίδευσης . 3 

Καθορισμός τροφείων, των κρατουμένων για χρέη σε 
ιδιώτες. 4 

Συγκρότηση Διοικητικού Συμβουλίου του «Εθνικού Κέ¬ 
ντρου Χαρτών και Χαρτογραφικής Κληρονομιάς - 
Εθνική Χαρτοθήκη» Ν.Π.Ι.Δ. 5 

Συγκρότηση Ειδικού Συντονιστικού Συμβουλίου Περι¬ 
φερειών . 6 


Τροποποίηση και συμπλήρωση απόφασης «Διορισμός 
Προέδρου Αντιπροέδρου Μελών και Γραμματέα του 
Διοικητικού Συμβουλίου του Ταχυδρομικού Ταμιευ¬ 


τηρίου» . 7 

Ψήφιση Οργανισμού Εσωτερικής Υπηρεσίας των Δη¬ 
μοτικών Παιδικών Σταθμών Αγίου Δημητρίου. 8 

Διαβάθμιση θέσεων διοικητικών υπαλλήλων του Γρα¬ 
φείου του Γενικού Γραμματέα Ενημέρωσης του 


Υπουργείου Τύπου και Μ.Μ.Ε. και καθορισμός των 
καθηκόντων των υπαλλήλων που υπηρετούν στις 
θέσεις αυτές . 9 

Διορθώσεις σφαλμάτων 

Διόρθωση σφάλματος στη ΚΥΑ αριθ. 3330/700.1.3/ΑΣ 
989 Ορισμός των μελών του Διοικ. Συμβουλίου της 
Ελληνικής Εθνικής Επιτροπής για την ΙΙΝΕ300 ..10 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2041019/6451/0022 (1) 

Καθορισμός αποζημίωσης της Επιτροπής του άρθρου 4 
του Α.Ν. 599/68. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των άρθρων 4 και 6 του Α.Ν. 599/86 «Περί διαδικα¬ 
σίας κανονισμού των συντάξεων του Δημοσίου» (ΦΕΚ 258 
Α’) όπως τροποποιήθηκαν με τις διατάξεις του άρθρου 18 
του Ν. 1489/84 (ΦΕΚ 170 Α’). 

β. Του άρθρου 3 παρ. 4 του Ν. 2320/95 «Αύξηση των 
συντάξεων του Δημοσίου κατά το έτος 1995, ρύθμιση συ- 
νταξιοδοτικών και ασφαλιστικών θεμάτων κ.λπ.» (ΦΕΚ 
133 Λ). 

γ. Των άρθρων 89 και 119 του Π.Δ. 284/88 «Οργανι¬ 
σμός του Υπουργείου Οικονομικών» (ΦΕΚ 128 Α’), όπως τρο¬ 
ποποιήθηκαν με το άρθρο 15 του Π.Δ. 79/90 (ΦΕΚ 37 Α*). 

δ. Του Π.Δ. 1041/79 «Διαρκής Κώδικας Πολιτικών και 
Στρατιωτικών Συντάξεων» (ΦΕΚ 292 Α’). 

ε. Του άρθρου 40 του Ν. 849/78 (ΦΕΚ 232 Α’), όπως συ¬ 
μπληρώθηκε με το άρθρο 8 του Ν. 2129/93 (ΦΕΚ 57 Α> 

στ. Του άρθρου 19 του Ν. 2470/97 (ΦΕΚ 40 Α’). 

2. Την αριθ. 2087401/10778/0004/1996 απόφαση 
του Υπουργού Οικονομικών με την οποία συγκροτήθηκε η 
εν θέματι επιτροπή. 

3. Την αριθ. 2000019/13/0004/2.1.1997 απόφαση 
του Υπουργού Οικονομικών. 

4. Το γεγονός ότι από την παρούσα απόφαση δεν προ- 
καλείται επιπλέον δαπάνη, σε σχέση με την ισχύουσα μέ¬ 
χρι σήμερα απόφαση για το ίδιο θέμα, σε βάρος του κρατι¬ 
κού προϋπολογισμού, αποφασίζουμε: 

1. Καθορίζουμε από 1.1.1997 την κατά συνεδρίαση 
αποζημίωση του Προέδρου, των μελών, των γραμματέων 
και των εισηγητών της Επιτροπής του άρθρου 4 του Α.Ν. 
599/68, σε οκτώμισυ χιλιάδες (8.500) δρχ. με ανώτατο 
αριθμό συνεδριάσεων πενήντα (50) ετησίως. 

2. Από την ισχύ της παρούσας απόφασης, οι αριθ. 
2061179/7373/0022/26.9.95 και 2012673/1187/ 
0022/9.2.89 όμοιες καταργούνται. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Οκτωβρίου 1997 

Με εντολή Υπουργού 
Ο Γενικός Γραμματέας 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. οικ. 37443/489 ( 2 ) 

Προκήρυξη της θέσης του Διευθύνοντα Συμβούλου της 
Ανώνυμης Εταιρείας «ΕΛΛΗΝΙΚΟΣ ΟΡΓΑΝΙΣΜΟΣ ΜΙ¬ 
ΚΡΩΝ ΚΑΙ ΜΕΣΑΙΩΝ ΕΠΙΧΕΙΡΗΣΕΩΝ ΚΑΙ ΧΕΙΡΟΤΕ¬ 
ΧΝΙΑΣ (ΕΟΜΜΕΧ)». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

Α. Τις διατάξεις: 

1. Του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α/26.7.85). 

2. Των άρθρων 6 και 7 του Ν. 2414/96 «Εκσυγχρονι¬ 
σμός των Δημοσίων Επιχειρήσεων και Οργανισμών και άλ¬ 
λες διατάξεις» (ΦΕΚ 135/Α/25.6.96). 

3. Του Π.Δ. 159/97 (ΦΕΚ 135/Α/25.6.97) «Καταστα¬ 
τικό του Ελληνικού Οργανισμού Μικρών και Μεσαίων Επι¬ 
χειρήσεων και Χειροτεχνίας με το διακριτικό τίτλο ΕΟΜ¬ 
ΜΕΧ ΑΕ». 

4. Του άρθρου 22 του Ν. 2362/95 «Περί Δημοσίου λογι¬ 
στικού ελέγχου των δαπανών του κράτους και άλλες δια¬ 
τάξεις» (ΦΕΚ 247/Α/27.11.95). 

5. Του Ν. 2469 «Περιορισμός και βελτίωση της αποτε- 
λεσματικότητας των κρατικών δαπανών και άλλες διατά¬ 
ξεις» (ΦΕΚ 38/Α/14.3.97). 

6. Του Π.Δ. 138/93 «Οργανισμός του Υπουργείου Εθνι¬ 
κής Οικονομίας» (ΦΕΚ 55/Α/14.4.93). 

7. Του Π.Δ. 229/86 «Σύσταση και οργάνωση της Γενι¬ 
κής Γραμματείας Βιομηχανίας» (ΕΚ 96/Α/16.7.86 όπως 
τροποποιήθηκε με το Π.Δ. 396/89 «Οργανισμός Γενικής 
Γραμματείας Βιομηχανίας» (ΦΕΚ 172/Α/16.6.89) και το 
Π.Δ. 189/95 «Συμπλήρωση και τροποποίηση διατάξεων 
του Π.Δ. 396/89 οργανισμός της Γενικής Γραμματείας 
Βιομηχανίας (Α' 172)» (ΦΕΚ 99/Α/31.5.95). 

8. Του Π.Δ. 27/96 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α1-2- 
96). 

9. Του άρθρου 21 Νόμου 2396/95 (ΦΕΚ 261/Α/95) με 
το οποίο συστάθηκε η Δ/νση ΜΜΕ στη Γ ενική Γραμματεία 
Βιομηχανίας. 

Β) Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΕΟΜΜΕΧ ΑΕ οικονομικού έτους 1997, το ύψος της 
οποίας δεν μπορεί να καθοριστεί σε αυτό το στάδιο, απο¬ 
φασίζουμε: 

Προκηρύσσουμε τη θέση του Διευθύνοντα Συμβούλου 
της Ανωνύμου Εταιρείας «Ελληνικός Οργανισμός Μικρών 
και Μεσαίων Επιχειρήσεων και Χειροτεχνίας (ΕΟΜΜΕΧ 
ΑΕ) με τους ακόλουθους όρους και προϋποθέσεις: 

1. Ο Διευθύνων Σύμβουλος προσλαμβάνεται για χρο¬ 
νικό διάστημα πέντε (5) ετών, είναι μέλος του Διοικητικού 


Συμβουλίου του ΕΟΜΜΕΧ ΑΕ και η ιδιότητά του δεν είναι 
ασυμβίβαση με την ιδιότητα του Προέδρου του Δ.Σ. 

2. Τα ελάχιστα απαιτούμενα προσόντα για την κατά¬ 
ληψη της παραπάνω θέσης είναι τα εξής: 

• Πτυχίο Ανωτάτου Εκπαιδευτικού Ιδρύματος (Α.Ε.Ι.) 
της ημεδαπής ή ισότιμο της αλλοδαπής. 

• Πενταετής εμπειρία οε θέση σημαντικής ευθύνης και 
απαιτήσεων στο δημόσιο ή τον ιδιωτικό τομέα. 

• 'Αριστη γνώση της Ελληνικής και Αγγλικής γλώσσας. 
Λεπτομερή βιογραφικά σημειώματα, τίτλο σπουδών, 

σχετικά δικαιολογητικά υποβάλλονται στο Τμήμα Προσω¬ 
πικού του ΕΟΜΜΕΧ Α.Ε. 

Μετά την έκδοση της απόφασης αυτής δημοσιεύεται 
σχετική προκήρυξη στον ημερήσιο τύπο με την οποία κα¬ 
λούνται οι ενδιαφερόμενοι να υποβάλλουν τα απαιτού- 
μενα δικαιολογητικά. 

Η επιλογή του ως άνω Διευθύνοντα Συμβούλου γίνεται 
απ’ τους Υπουργούς Εθνικής Οικονομίας και Ανάπτυξης, 
ύστερα από ανάθεση, της Υπουργού Ανάπτυξης, σε εται¬ 
ρεία Συμβούλων, του έργου της υποβοήθησης της αξιολό- 
γησης των υποψηφίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 1997 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΑΝΑΠΤΥΞΗΣ 

ΠΑΝ. ΠΑΠΑΝΤΩΝΙΟΥ ΒΑΣ. ΠΑΠΑΝΔΡΕΟΥ 

-♦- 

Αριθ. οικ. 112715 (3) 

Κέντρο περιβαλλοντικής Έρευνας και Εκπαίδευσης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 2508/97 (ΦΕΚ 124 Α') «Βιώσιμη οικιστική ανά¬ 
πτυξη των πόλεων και οικισμών της χώρας και άλλες δια¬ 
τάξεις» (άρθρο 28). 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

3. Τις διατάξεις του Ν. 1032/80 «Περί συστάσεως 
ΥΧΟΠ». 

4. Την αρ. 1107147/1239/0006Α/4.10.96 απόφαση 
ανάθεσης αρμοδιοτήτων Υπουργού Οικονομικών στον 
Υφυπουργό Οικονομικών, αποφασίζουμε: 

1. Ορίζουμε το έργο «Κέντρο Περιβαλλοντικής Έρευ¬ 
νας και Εκπαίδευσης» ως έργο απολύτου προτεραιότη¬ 
τας, γιατί συμβάλλει στην Περιβαλλοντική Οικολογική και 
Πολιτιστική ανάπτυξη της χώρας και ως εκ τούτου, εντάσ¬ 
σεται στο πλαίσιο της πολιτικής και των προτεραιοτήτων 
του ΥΠΕΧΩΔΕ. 

2. Το έργο αυτό έχει εγκριθεί για συγχρηματοδότηση 
από το ΤΑΜΕΙΟ ΣΥΝΟΧΗΣ (τομέας ΠΕΡΙΒΑΛΛΟΝ), με τις 
υπ' αρ. Ε(93) 3063/6/27.10.93 (Α' φάση) και υπ’ αρ. 
Ε{94) 3972/10.1.95 αποφάσεις της Επιτροπής των Ευ¬ 
ρωπαϊκών Κοινοτήτων, με φορέα υλοποίησης το Μουσείο 
Γουλανδρή Φυσικής Ιστορίας και με συνολικό προϋπολο¬ 
γισμό 17.071.000 ΕΟυ, εκ των οποίων, ποσοστό 80%, 
ήτοι 13.656.800 ΕΟυ αποτελούν Κοινοτική Συνδρομή. 

3. Το έργο περιλαμβάνει τα κατωτέρω: 

3.1. Μελέτες (Α' φάση). Έχουν εκπονηθεί και δαπανή- 

θηκαν 994.317 ΕΟΙΙ και χρηματοδοτήθηκαν από το Υπ. 
Πολιτισμού. 

3.2. Το κυρίως έργο που αποτελεί το αντικείμενο της 
παρούσας απόφασης και περιλαμβάνει: 

3.2.1. κτιριακές εγκαταστάσεις. 

3.2.2. διαμόρφωση και εξοπλισμό εκθεσιακών χώρων. 

3.2.3. εξοπλισμό εργαστηριακών χώρων. 

3.2.4. υποδομή πληροφορικής και επικοινωνιών. 

3.2.5. διαχείριση υλοποίησης του έργου. 

4.0 προϋπολογισμός του έργου που περιγράφεται στην 
παρ. 3.2 ανέρχεται σε 16.076.683 ΕΟΙΙ (συνολικός προϋ¬ 
πολογισμός 17.071.000 μείον δαπάνες α’ φάσης 
994.317). 

Τα 16.076.683 ΕΟυ αντιστοιχούν σε 4.855.158.266 
δρχ. (ισοτιμία ΕΟϋ 1997, 302 δρχ.). 

5. Η χρηματοδότηση του έργου της παρ. 3.2 θα γίνεται 
τμηματικά, με απόφαση επιχορήγησης του Υπουργού Πε¬ 
ριβάλλοντος, Χωροταξίας και Δημοσίων Έργων, στο Μου¬ 
σείο Γουλανδρή Φυσικής Ιστορίας, από τις πιστώσεις της 
ΣΑΕ 075/2/97 κ.ε. 9575518, σύμφωνα με την πρόοδο 
του έργου, όπως προκύπτει από τις σχετικές εκθέσεις και 
τα στοιχεία που υποβάλλονται στην Επιτροπή Παρακολού¬ 
θησης του Ταμείου Συνοχής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Οκτωβρίου 1997 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

ΠΑΝ. ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΝΣΤ. ΛΑΛΙΩΤΗΣ 
-♦- 

Αριθ. 109595 οικ. (4) 

Καθορισμός τροφείων, των κρατουμένων για χρέη 
σε ιδιώτες. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τη διάταξη του άρθρου 1050 παρ. 3του Κώδικα Πολι¬ 
τικής Δικονομίας, όπως συμπληρώθηκε με το άρθρο 69 
του Ν.Δ/τος 958/1971. 

β) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο μόνο 

1. Τα προκαταβαλόμενα τροφεία κρατουμένων, για 
χρέη σε ιδιώτες, ορίζονται σε είκοσι πέντε χιλιάδες 
(25.000) δραχμές, το μήνα. 

2. Η ισχύς της παρούσας αρχίζει σε είκοσι (20) ημέρες 
από τη δημοσίευσή της στην Εφημερίδα της Κυβερνή¬ 
σεως. 

3. Από την ισχύ της παρούσας καταργείται η απόφασή 
μας αριθμ. 45722 οίκ./10.5.1995 (ΦΕΚ 435/18.5.95, 
τεύχος Β’). 


Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 2 Οκτωβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 5366 (5) 

Συγκρότηση Διοικητικού Συμβουλίου του «Εθνικού Κέ¬ 
ντρου Χαρτών και Χαρτογραφικής Κληρονομιάς - 

Εθνική Χαρτοθήκη» Ν.Π.Ι.Δ. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρ. 4 του Ν. 2466/1997 (ΦΕΚ 
30Α’) «Σύσταση Νομικού Προσώπου με την επωνυμία 
«Εθνικό Κέντρο Χαρτών και Χαρτογραφικής Κληρονομιάς 
- Εθνική Χαρτοθήκη». 

2. Την αριθμ. 985/11.4.97 απόφαση του Υπουργού Μα¬ 
κεδονίας - Θράκης «Λειτουργία και αρμοδιότητες του Δ.Σ. 
ως οργάνου Διοίκησης και Διαχείρισης των υποθέσεων και 
της περιουσίας Ε.ΚΕ.Χ.ΧΑ.Κ.», αποφασίζουμε: 

Τη συγκρότηση του Διοικητικού Συμβουλίου του Εθνι¬ 
κού κέντρου Χαρτών και Χαρτογραφικής Κληρονομιάς - 
Εθνική Χαρτοθήκη από τους: 

α. Λιβιεράτο Ευάγγελο, Καθηγητή Πολυτεχνικής Σχο¬ 
λής Α.Π.Θ. ως Πρόεδρο. 

β. Μυρίδη Μύρων, Καθηγητή Πολυτεχνικής Σχολής 
Α.Π.Θ. 

γ. Βαλσαμάκη Τυλιγάδα Μαρία, Διδάκτωρ Πολυτεχνικής 
Σχολής Α.Π.Θ. 

δ. Βραγγάλα Θεόδωρο, Καθηγητή Φιλόλογο 

ε. Γεωργαντά Δημήτριο, Δ/ντή της Γεωγραφικής Υπη¬ 
ρεσίας Στρατού. 

Η θητεία του ανωτέρω λήγει μετά από πέντε (5) χρόνια. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Θεσσαλονίκη, 1 Οκτωβρίου 1997 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. οικ. 5365 (6) 

Συγκρότηση Ειδικού Συντονιστικού Συμβουλίου Περιφε¬ 
ρειών. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του άρθρ. 1 παρ. 4 του Ν. 2503/1997 «Διοίκηση, Ορ¬ 
γάνωση, Στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» (ΦΕΚ 
107/Α). 

β. Του Ν. 1558/1985 (ΦΕΚ 137/Α) και ειδικότερα του 
άρθρου 29Α όπως το άρθρο αυτό προστέθηκε με το άρ¬ 
θρο 27 του Ν. 2081/1992 (ΦΕΚ 154Α). 

Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Συγκροτούμε στο Υπουργείο Μακεδονίας - Θράκης Ει¬ 
δικό Συντονιστικό Συμβούλιο Περιφερειών, που εμπί¬ 
πτουν στο χώρο αρμοδιότητας του Υπουργείου, για την 



11390 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στήριξη της περιφερειακής διοίκησης της Μακεδονίας - 
Θράκης και την εναρμόνηση της πολιτικής των περιφε¬ 
ρειών ως εξής: 

1. Από τον Υπουργό Μακεδονίας - Θράκης ως πρόεδρο 
αναπληρούμενο από τον Γενικό Γραμματέα του Υπουρ¬ 
γείου και 

2. Από τους Γενικούς Γραμματείς των περιφερειών Κε¬ 
ντρικής Μακεδονίας, Δυτικής Μακεδονίας και Ανατολικής 
Μακεδονίας και Θράκης, ως μέλη. 

Στις συνεδριάσεις του Συμβουλίου, ανάλογα με τα εξε¬ 
ταζόμενα θέματα, μπορεί να καλούνται κατά περίπτωση 
και υπηρεσιακοί παράγοντες. 

Το Συμβούλιο συνέρχεται τακτικά κάθε μήνα και σε 
έκτακτες συνεδριάσεις για ειδικά θέματα κατά περίπτωση 
καθώς επίσης και κατά τη διάρκεια της κατάρτισης ετή¬ 
σιων και μεσοπρόθεσμων προγραμμάτων. 

Το Συμβούλιο συγκαλείται από τον Πρόεδρο τακτικά ή 
κατά περίπτωση ή και μετά από πρόταση άλλου Υπουργού 
για εξέταση θέματος του Υπουργείου του. 

Το Συμβούλιο υποστηρίζεται από τις υπηρεσίες του 
Υπουργείου Μακεδονίας - Θράκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 1 Οκτωβρίου 1997 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. οικ. 852 

Τροποποίηση και συμπλήρωση απόφασης «Διορισμός 
Προέδρου Αντιπροέδρου Μελών και Γραμματέα του 
Διοικητικού Συμβουλίου του Ταχυδρομικού Ταμιευτη¬ 
ρίου». 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 19 Ν. 1599/1986 (Α 75) 
«Κανόνες λειτουργίας συλλογικών οργάνων». 

2. Τις διατάξεις του άρθρου 4 του Π.Δ. 366/96 (ΦΕΚ Α’ 
236) «Οργανισμός του Ταχυδρομικού Ταμιευτηρίου». 

3. Την με αριθ. 65/26.1.95 (Β’ 52) απόφαση του 
Υπουργού Μεταφορών «Διορισμός Προέδρου, Αντιπροέ¬ 
δρου, Μελών και Γραμματέα του Διοικητικού Συμβουλίου 
του Ταχυδρομικού Ταμιευτηρίου», όπως τροποποιήθηκε 
και συμπληρώθηκε με τις 13608/9/19.4.1996 (Β 285), 

19484/27/27.6.1996 (Β 527), 30975/60/12.11.1996 (Β 
934) και 125/4.3.1997 (Β 151) όμοιες. 

4. Την από 1.8.1997 απόσπαση του αναπληρωματικού 
μέλους του Διοικητικού Συμβουλίου του Ταχ. Ταμιευτη¬ 
ρίου Πέτρου Ιωαννίδη, υπαλλήλου του Υπουργείου Μετα¬ 
φορών και Επικοινωνιών, στη Μόνιμη Ελληνική Αντιπρο¬ 
σωπεία στην Ευρωπαϊκή Ένωση σύμφωνα με την αριθ. 
Π13β-15162/ΑΣ7575/97 απόφαση του Υπουργείου 
Εξωτερικών. 

5. Τις διατάξεις του άρθρου 29Α του Ν. 1558/85 (Α' 
137) «Κυβέρνηση και Κυβερνητικά Όργανα» όπως το άρ¬ 
θρο αυτό προστέθηκε με το άρθρο 27 Ν. 2081/92 (Α- 
154) και αντικαταστάθηκε με το άρθρο 1 παρ. 2α του Ν. 
2469/97 (Α' 38). 

6. Την ανάγκη της εύρυθμης λειτουργίας του Διοικητι¬ 
κού Συμβουλίου του Ταχ. Ταμιευτηρίου, αποφασίζουμε: 


1. Τροποποιούμε την με αριθ. 65/26.1.1995 (Β’ 52) 
απόφασή μας «Διορισμός Προέδρου, Αντιπροέδρου, Με¬ 
λών και Γραμματέα του Διοικητικού Συμβουλίου του Ταχυ¬ 
δρομικού Ταμιευτηρίου» και ορίζουμε σε αντικατάσταση 
του αναπληρωματικού μέλους του Δ.Σ. του Ταχ. Ταμιευτη¬ 
ρίου Πέτρου Ιωαννίδη, τον Κ. Σταματούκο, Προϊστάμενο 
της Δ/νσης Ν.Σ.Κ. του Υπουργείου Μεταφορών και Επι¬ 
κοινωνιών. 

2. Η θητεία του ορίζεται για τον υπόλοιπο χρόνο της θη¬ 
τείας των μελών του Διοικητικού Συμβουλίου του Ταχυ¬ 
δρομικού Ταμιευτηρίου ήτοι μέχρι 27.1.1998. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Οκτωβρίου 1997 

Ο ΥΠΟΥΡΓΟΣ 

ΑΝΑΣΤΑΣΙΟΣ ΜΑΝΤΕΛΗΣ 
-♦- 

Αριθ. 1074 ( 8 ) 

Ψήφιση Οργανισμού Εσωτερικής Υπηρεσίας των Δημοτι- 
κών Παιδικών Σταθμών Αγίου Δη μητριού. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
αντικαταστάθηκαν με τις διατάξεις της παρ. 5 του άρθρου 
8 του Ν. 2307/95. 

2. Την 64/97 απόφαση του Δημοτικού Συμβουλίου 
Αγίου Δημητρίου, με την οποία εκφράζει τη γνώμη του για 
την 5/97 απόφαση του Διοικητικού Συμβουλίου των Δημο¬ 
τικών Παιδικών Σταθμών Αγίου Δημητρίου, με την οποία 
ψηφίζεται ο Οργανισμός Εσωτερικής Υπηρεσίας των. 

3. Την σύμφωνη γνωμοδότηση του αρμόδιου Υπηρεσια¬ 
κού Συμβουλίου, που διατυπώθηκε στο 3/17.6.1997 Πρα¬ 
κτικό του, αποφασίζουμε: 

Εγκρίνουμε την 5/97 απόφαση του Διοικητικού Συμβου¬ 
λίου των Δημοτικών Παιδικών Σταθμών Αγίου Δημητρίου, 
περί ψηφίσεως Οργανισμού Εσωτερικής Υπηρεσίας αυ¬ 
τών, ως εξής: 


Ο.Ε.Υ. ΔΗΜΟΤΙΚΩΝ ΠΑΙΔΙΚΩΝ ΣΤΑΘΜΩΝ 
ΑΓΙΟΥ ΔΗΜΗΤΡΙΟΥ 

Άρθρο 1 

Η υπηρεσία των παιδικών σταθμών Δήμου Αγίου Δημη¬ 
τρίου συγκροτείται σε Δ/νση παιδικών Σταθμών. 

Άρθρο 2 

Η ανωτέρω οργανική μονάδα των παιδικών σταθμών 
διαρθρώνεται στα ακόλουθα τμήματα: 

Α. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 
α) Γραφείο Προσωπικού, 
β) Γραφείο Διοικητικού Συμβουλίου, 
γ) Γραφείο Πρωτοκόλλου Διεκπεραίωσης - Αρχείου, 
δ) Γραφείο Λογιστηρίου, προμηθειών, περιουσίας και 
διαχείρισης υλικού. 

Β. ΤΜΗΜΑ ΠΑΙΔΙΚΩΝ ΣΤΑΘΜΩΝ 

α) Γραφείο Παιδικών Σταθμών. 

β) Γ ραφείο Μαγείρων - Καθαριότητας. 

Διευκρινίζεται ότι τα γραφεία των τμημάτων είναι λει¬ 
τουργικά και όχι ανεξάρτητα. 

Άρθρο 3 

Η οργανική σύνθεση, η διαβάθμιση κατά κατηγορίες 
κλάδου και βαθμούς έχει ως εξής: 

Α. ΜΟΝΙΜΟ ΠΡΟΣΩΠΙΚΟ 

1. Μία -1 - θέση κλάδου ΠΕΙ Διοικητικού με βαθμό Δ-Α. 

2. Τέσσερις -4- θέσεις κλάδου ΔΕΙ Διοικητικών με 
βαθμό Δ-Α. 

3. Εικοσιδύο -22- θέσεις κλάδου ΤΕ16 νηπιαγωγών με 
βαθμό Δ-Α. 

4. Δέκα -10- θέσεις κλάδους ΔΕ8 βρεφοκόμων - παιδο¬ 
κόμων με βαθμό Δ-Α. 

5. Εφτά -7- θέσεις ΔΕ22 Μαγείρων με βαθμό Δ-Α. 

6. Δεκατέσσερις -14- θέσεις κλάδου ΥΕ14 βοηθητικού 
προσωπικού με βαθμό Ε-Β εκ των οποίων -5- θέσεις τρα¬ 
πεζοκόμων και -5- θέσεις βοηθών μαγείρων. 

7. Δεκατέσσερις -14- θέσεις κλάδου ΥΕ 16 εργατών 
καθαριότητας εσωτερικών χώρων με βαθμό Ε-Β. 

Άρθρο 4 

Οι προϊστάμενοι των οργανικών μονάδων του Νομικού 
Προσώπου ορίζονται κατά οργανική μονάδα από τους κλά¬ 
δους: 

Α) 1. Ο Διευθυντής παιδικών σταθμών ορίζεται από τους 
κλάδους ΠΕΙ και εν ελείψει από τον κλάδο ΤΕ16 και εν 
ελείψει από τον κλάδο ΔΕΙ με βαθμό Α’ και εν ελείψει με 
βαθμό Β'. 

2. Ο Προϊστάμενος του τμήματος Διοικητικού και Οικο¬ 
νομικού ορίζεται από τους κλάδους ΠΕΙ ή ΔΕΙ με βαθμό 
Α' και εν ελείψει με βαθμό Β’. 

3. Ο Προϊστάμενος του τμήματος Παιδικών Σταθμών 
ορίζεται από τους κλάδους ΠΕΙ ή ΤΕ16 ή ΔΕ8 με βαθμό Α’ 
και εν ελείψει με βαθμό Β’. 

Άρθρο 5 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρονται στον οργανισμό αυτό καθορί¬ 
ζονται ως εξής: 

Α. Δ/ΝΤΗΣ ΠΑΙΔΙΚΩΝ ΣΤΑΘΜΩΝ 
Στην αρμοδιότητα του ανήκουν: 

1. Η εποπτεία και ο έλεγχος των τμημάτων και γραφείων 
που συγκροτούν τη Διεύθυνση. 

2. Ο Συντονισμός, η κατεύθυνση και η παροχή των απα¬ 
ραιτήτων οδηγιών ανά τμήματα και γραφεία για την 
άσκηση των αρμοδιοτήτων σύμφωνα με τις διατάξεις του 
παρόντος οργανισμού και σχετικών Νόμων και διαταγμά¬ 
των. 

3. Η συγκέντρωση, η παρακολούθηση και κοινοποίηση 
στα αρμόδια τμήματα, των διαταγμάτων, των Διοικητικών 
αποφάσεων που κοινοποιούνται στο Νομικό πρόσωπο. 

4. Η τήρηση του εμπιστευτικού πρωτοκόλλου εφ’ όσον 
δεν το τηρεί ο Πρόεδρος. 

5. Η παραλαβή της εισερχόμενης αλληλογραφίας, ο χα¬ 
ρακτηρισμός της για την κατανομή της σύμφωνα με το πε¬ 
ριεχόμενό της. 

6. Η άσκηση γενικής Διοικητικής Εποπτείας στο προσω¬ 
πικό του Νομικού Προσωπικού με οποιαδήποτε σχέση ερ¬ 
γασίας και εισήγηση στον Πρόεδρο του Νομικού Προσώ¬ 
που κάθε θέματος που αφορά τη ενγένει κατάστασή του. 

7. Ο έλεγχος και η θεώρηση όλων των καταστάσεων 


πληρωμής του προσωπικού των Νομικών Προσώπων, των 
Χρηματικών Ενταλμάτων και λοιπών παραστατικών πριν 
υπογραφούν από τον Πρόεδρο του Νομικού Προσώπου. 

8. Η παροχή οδηγιώνγια τη σύνταξη του προϋπολογι¬ 
σμού του Νομικού Προσώπου, η Εποπτεία κατάρτισής του 
καθώς και η επιμέλεια για τη σωστή εκτέλεσή του. 

9. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου. 

10. Η μεταβίβαση κάθε Νομικού θέματος στη Νομική 
Υπηρεσία του Δήμου καθώς και τεχνικών θεμάτων στη Δ/ 
νση τεχνικών υπηρεσιών του Δήμου. 

11. Συνεργασία με το τμήμα υγείας και πρόνοιας του 
Δήμου για θέματα υγείας των τροφίμων των παιδικών 
σταθμών και κοινωνικά προβλήματα αυτών και των οικογε¬ 
νειών τους. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ 
Στην αρμοδιότητά τους ανήκουν: 

1) Η εποπτεία και ο έλεγχος των γραφείων που συγκρο¬ 
τούν το τμήμα τους. 

2) Ο συντονισμός, η καθοδήγηση και η παροχή των απα¬ 
ραίτητων οδηγών στα γραφεία του τμήματός τους για την 
άσκηση των αρμοδιοτήτων τους. 

3) Ο έλεγχος, η θεώρηση όλων των εγγράφων των υφι¬ 
σταμένων τους και η συνυπευθυνότητά τους για τη νομι¬ 
μότητα και πληρότητα αυτών πριν τη διαβίβασή τους στο 
διευθυντή για τελική υπογραφή. 

4) Η μέριμνα και η ευθύνη για τη σύννομη, ορθή και τα¬ 
χεία διεκπεραίωση των υποθέσεων των αρμοδιοτήτων 
τους. 

5) Η εισήγηση για τη λήψη μέτρων για την εύρρυθμη και 
ομαλή λειτουργία των τμημάτων τους. 

6) Η υποχρέωση να ενημερώνουν το γραφείο προσωπι¬ 
κού για τις ημερήσιες απουσίες ή απουσίες του προσωπι¬ 
κού του τμήματός τους. 

Γ. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 

α) Γ ραφείο προσωπικού 

Στην αρμοδιότητα του ανήκουν: 

1) Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πόσης φύσεως 
προσωπικού του Νομικού Προσώπου. 

2) Η τήρηση των ατομικών υπηρεσιακών φακέλων και 
ευρετηρίων του προσωπικού, του Νομικού Προσώπου με 
οποιαδήποτε σχέση εργασίας, των συνταξιούχων καθώς 
και των δελτίων παρουσίας τους και η φροντίδα για τη συ¬ 
νεχή παρακολούθηση και ενημέρωσή τους. 

3) Η σύνταξη κατά νόμο των πινάκων αρχαιότητας των 
υπαλλήλων του Νομικού Προσώπου. 

4) Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

5) Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προαγω¬ 
γές, απολύσεις, παραιτήσεις, αποσπάσεις, μετατάξεις 
(συντάξεις), χορήγησης αδειών, πειθαρχικές υποθέσεις 
και η κοινοποίησή τους στο τμήμα λογιστικού. 

6) Η έκδοση πιστοποιητικών υπηρεσιακών μεταβολών 
για κάθε χρήση. 

7) Η έκδοση εγκυκλίων Προέδρου του Νομικού Προσώ¬ 
που που ρυθμίζουν τα εσωτερικά λειτουργικά προβλήματα 
των υπηρεσιών. 

8) Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου και 

η ενημέρωση σχετικά του Προέδρου του Νομικού Προσώ¬ 
που. 

9) Η σύνταξη του σχεδίου πρότασης Οργανισμού Εσω¬ 
τερικής Υπηρεσίας του Νομικού Προσώπου προκειμένου 
να τεθεί υπόψη του Σωματείου των Εργαζομένων για να 
εκψράσει τη γνώμη του πριν διαβιβαστεί στο Διοικητικό 
Συμβούλιο για έγκριση. 

10) Η παραλαβή από τους προϊσταμένους των τμημά¬ 
των των ημερήσιων δελτίων προσέλευσης και αναχώρη¬ 
σης του προσωπικού του Νομικού Προσώπου για την συ¬ 
νεχή παρακολούθηση και ενημέρωσή τους. 

β) Γραφείο Διοικητικού Συμβουλίου. 

Στην αρμοδιότητά του ανήκουν: 

1) Η Συνεργασία με τον πρόεδρο του Νομικού Προσώ¬ 
που για την κατάρτιση των θεμάτων της ημερήσιας διάτα¬ 
ξης του Διοικητικού Συμβουλίου και η επιμέλεια του με ευ¬ 
θύνη του για την κοινοποίηση αυτών, κατά τις κείμενες 
διατάξεις των συνεδριάσεων στους Συμβούλους του Διοι¬ 
κητικού Συμβουλίου. 

2) Η επιμέλεια για την προετοιμασία των αποφάσεων 
των πιο πάνω οργάνων 

3) Η τήρηση των πρακτικών των συνεδριάσεων του Δ.Σ. 
αντιγράφων των αποφάσεων του Διοικητικού Συμβουλίου 
στην αρμόδια Διοικητική αρχή ή το Δημοτικό Συμβούλιο, 
αναλόγως του θέματος, για έγκριση. 

4) Η υποβολή αντιγράφων των αποφάσεων του Διοικητικού 
Συμβουλίου στην αρμόδια Διοικητική αρχή ή το Διοικητικό 
Συμβούλιο, αναλόγως του θέματος για έγκριση. 

5) Η διαβίβαση στις αρμόδιες υπηρεσίες του Νομικού 
Προσώπου ή του Δήμου, αποφάσεων σχετικών με το αντι¬ 
κείμενο της αρμοδιότητάς τους. 

6) Τήρηση Ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής αρχής. 

γ) Γραφείο Πρωτοκόλου - Διεκπεραίωσης - Αρχείου 
Στην αρμοδιότητά του ανήκουν: 

1) Η παραλαβή και η αυθημερόν πρωτοκόλληση, ευρε- 
τηρίαση και συσχέτιση των κάθε φύσεως εισερχομένων 
εγγράφων. 

2) Η έγκαιρη διανομή στις διευθύνσεις, τα τμήματα και 
τα γραφεία των εγγράφων προς ενέργεια και η τήρηση των 
πρωτοτύπων στο αρχείο. 

3) Η παραλαβή και ταξινόμηση των προοριζομένων για 
αρχειοθέτηση εγγραφών. 

4) Η διεκπεραίωση κάθε εισερχομένου ή εξερχομένου εγ¬ 
γράφου και η τήρηση των σχετικών βιβλίων παράδοσης. 

5) Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρούμενου 
σαν άχρηστου, όταν απαιτείται. 

6) Η τήρηση του αρχείου όλων των διευθύνσεων του Νο¬ 
μικού Προσώπου καθώς και του αρχείου της εφημερίδας 
της Κυβέρνησης. 

7) Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των πι¬ 
στοποιητικών διαφόρων αρχών. 

δ) Γραφείο Λογιστηρίου Προμηθειών περιουσίας και 
Διαχείρησης υλικού. 

Στην αρμοδιότητά του ανήκουν: 

1) Η ευθύνη κάθε εισφοράς και εσόδου του Νομικού 
Προσώπου 

2) Η έκδοση των βεβαιωτικών σημειωμάτων των οίκο- 
θεν εισπράξεων των υπόχρεων όταν αυτό απαιτείτα. 

3) Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 


4) Ο έλεγχος των προβλεπόμενων από το Νόμο δικαιο- 
λογητικών κάθε δαπάνης. 

5) Ο έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

6) Η αναγνώριση των πιστωτών του Νομικού Προσώπου 
με την προσυπογραφή των πράξεων εκκαθάρισης και ανα¬ 
γνώρισης και έκδοσης των οικείων χρηματικών ενταλμά¬ 
των μέσα στις πιστώσεις του προϋπολογισμού. 

7) Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8) Η τήρηση των από του Νόμου βιβλίων. 

9) Η σύνταξη μισθοδοτικών καταστάσεων όλου του προ¬ 
σωπικού του Νομικού Προσώπου, η μέριμνα για την τακτική 
και έγκαιρη πληρωμή των πόσης φύσεως αποδοχών όλων των 
μισθωτών του Νομικού Προσώπου και η εκτέλεση κάθε εργα¬ 
σίας που έχει σχέση με την ασφάλισή τους. 

10) Η επιμέλεια για τη παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία του με το γραφείο προσωπικού για κάθε θέμα 
που αφορά τους εργαζομένους. 

11) Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία των παιδικών Σταθμών με την άμεση 
επίβλεψη του προϊσταμένου του τμήματος και του Διευ- 
θυντού. 

12) Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσης αυτών στην αποθήκη των παιδικών σταθμών 
ανάλογα με τις ανάγκες τους, δυνάμει αποδεικτικών πα¬ 
ραλαβής των υπεύθυνων, για την διαφύλαξη αυτών. 

13) Η σύνταξη σχέδιων προϋπολογισμού - απολογισμού 
προκειμένου να τεθεί υπ’ όψη των προϊσταμένων του τμή¬ 
ματος και της Δ/νσης πριν διαβιβαστεί στο Διοικητικό Συμ¬ 
βούλιο. 

14) Η εκτέλεση κάθε εργασίας που αφορά θέματα 
προϋπολογισμού και η πορεία παρακολούθησης του και 
σύνταξη σχετικής εισήγησης για αναμόρφωση του όπου 
και όταν παρίστανται ανάγκη. 

15) Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

16) Η συγκέντρωση κάθε κινητής και ακίνητης περιου¬ 
σίας του Νομικού Προσώπου καθώς και η περιφρούρηση 
των δικαιωμάτων κυριότητας νομής και κατοχής από το 
Νομικό Πρόσωπο της ακινήτου περιουσίας με τη συνεργα¬ 
σία της Νομικής Υπηρεσίας του Δήμου. 

17) Η τήρηση αρχείου των κληροδοτημάτων και δωρεών 
του Νομικού Προσώπου. 

Β. ΤΜΗΜΑ ΠΑΙΔΙΚΩΝ ΣΤΑΘΜΩΝ 

Για καλύτερη λειτουργία του τμήματος δύναται με από¬ 
φαση του Προέδρου του Νομικού Προσώπου για κάθε παι¬ 
δικό Σταθμό να ορίζεται υπεύθυνος υπάλληλος των κατω¬ 
τέρω γραφείων και με τις εξής αρμοδιότητες: 

α) Γ ραφείο Παιδικών Σταθμών 

Στην αρμοδιότητα των υπαλλήλων ανήκουν: 

1. Η σωστή ψυχοσωματική υγεία και ψυχοκινητική εξέ¬ 
λιξη με πραγματοποίηση προγραμμάτων ανάλογα με την 
ηλικία τους. 

2. Η εισήγηση στον Διευθυντή ή τμηματάρχη για τον 
έγκαιρο εφοδιασμό των αιθουσών με τα απαραίτητα - απαι- 
τούμενα είδη και την ευθύνη για την είσοδο κάθε ατόμου σε 
αυτές. 

3. Η συμμετοχή στο σχεδιασμό του προσχολικού προ- 

γράμματος και η φροντίδα για απασχόληση των παιδιών 
σύμφωνα με το ημερήσιο πρόγραμμα. 

4. Η ευθύνη για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που τους έχει δια¬ 
τεθεί. 

5. Η παρακολούθηση στη διανομή του φαγητού στα παι¬ 
διά και η φροντίδα τους κατά την ώρα του φαγητού. 

6. Η φροντίδα για την ανάπτυξη των παιδιών. 

7. Η διατήρηση της επαφής με τους γονείς και η ενημέ¬ 
ρωσή τους για την συμπεριφορά και την ψυχοσωματική 
υγεία των παιδιών τους. 

8. Η τήρηση μητρώου Νηπίων και Παίδων. 

9. Η φροντίδα για την καθημερινή παρουσία των παιδιών 
του παιδικού Σταθμού και η ενημέρωση του τμηματάρχη 
για την ενημέρωση των καρτών των παιδιών. 

β) Γραφείο Μαγείρων - καθαριότητας 

Στην αρμοδιότητα των υπαλλήλων ανήκουν: 

1. Η φροντίδα για την παραλαβή από το γραφείο προμη¬ 
θειών και διαχείρησης της αναγκαίας ποσότητας τροφί¬ 
μων και των υπογραφών των σχετικών εγγράφων εισαγω¬ 
γής και εξαγωγής. 

2. Ευθύνονται για την επιμελημένη και έγκαιρη παρα¬ 
σκευή του φαγητού σύμφωνα με το ισχύον ποσοτολόγιο 
και διαιτολόγιο. 

3. Φροντίζουν για την έγκαιρη τακτοποίηση των προμη- 
θευμένων τροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνούν για την δια¬ 
τήρηση τάξης και της καθαριότητας του χώρου αυτού. 

4. Φροντίζουν για την προετοιμασία του φαγητού, το 
σερβίρισμα του προγεύματος και γεύματος των παιδιών. 

5. Φροντίζουν για το πλύσιμο των πιάτων και ποτηριών 
καθώς και των άλλων μαγειρικών σκευών και την τακτο¬ 
ποίησή τους. 

6. Ευθύνονται για τα μαγειρικά σκεύη και λοιπά είδη 
εστιάσεως που παραλαμβάνουν καθώς και για την καλή 
συντήρηση καθαριότητας αυτών καθώς και του χώρου του 
μαγειριού. 

7. Ευθύνονται για την καθαριότητα εσωτερικών και αυ¬ 
λέ ίων χώρων των παιδικών σταθμών. 

8. Ευθύνονται για την παραλαβή του ιματισμού των παι¬ 
δικών σταθμών, την καλή συντήρηση και την φύλαξη αυ¬ 
τών στον κατάλληλο χώρο. 

9. Φροντίζουν για την τακτοποίηση των κρεββατιών και 
την συχνή αλλαγή σεντονιών. 

10. Υποχρεούται για την χρησιμοποίηση των μέσων ατο¬ 
μικής προστασίας Και υγιεινής (γάντια, καπέλα, ρόμπες 
κ.λπ.) για αποφυγή μολυσματικών ασθενειών. 

Αρθρο 6 

Από την ψήφιση του παραπάνω Οργανισμού Εσωτερι¬ 
κής Υπηρεσίας του Νομικού Προσώπου «Παιδικοί Σταθμοί 
Δήμου Αγίου Δημητρίου» προκαλείται δαπάνη σε βάρος 
του προϋπολογισμού οικονομικού έτους 1997 ύψους 
155.252.000. 

Η παρούσα θα δημοσιευθεί στην Εφημερίδα της Κυβερ- 
νήσεως. 

Αθήνα, 25 Σεπτεμβρίου 1997 

Ο Γενικός Γραμματέας Περιφέρειας 
ΝΙΚ. ΜΙΧΑΛΟΠΟΥΛΟΣ 


Αριθ. 19500/Ζ/5163 (9) 

Διαβάθμιση θέσεων διοικητικών υπαλλήλων του Γ ραφείου 

του Γενικού Γραμματέα Ενημέρωσης του Υπουργείου 

Τύπου και Μ.Μ.Ε. και καθορισμός των καθηκόντων των 

υπαλλήλων που υπηρετούν στις θέσεις αυτές. 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 30 παρ. 9 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 137/ 
Α/26.5.1985). 

2. Τις διατάξεις του άρθρου 34 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (ΦΕΚ 28/Α/3.3.1994). 

3. Τις διατάξεις του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

4. Τις διατάξεις του Π.Δ. 258/1993 «Περί οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως τροπο¬ 
ποιήθηκε με το Π.Δ. 171/1994 (ΦΕΚ 108/Α/1994). 

5. Τις διατάξεις του Π.Δ. 181/1994 (ΦΕΚ 116/Α/ 
7.7.1994) «Συγκρότηση της Γενικής Γραμματείας Τύπου 
και Πληροφοριών σε Υπουργείο Τύπου και Μέσων Μαζι¬ 
κής Ενημέρωσης και καθορισμός των αρμοδιοτήτων του». 

6. Τις διατάξεις του Π.Δ. 137/1996 «Σύσταση Γενικής 
Γ ραμματείας Ενημέρωσης στο Υπουργείο Τ ύπου και ΜΜΕ 
και καθορισμός των αρμοδιοτήτων της (ΦΕΚ 107/Α/ 
10.6.1996)* 

7. Την ανάγκη διασφάλισης της εύρυθμης λειτουργίας 
του Γραφείου του Γενικού Γραμματέα του Υπουργείου 
Τύπου και Μ.Μ.Ε. 

8. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Διαβαθμίζουμε τις τρεις (3) θέσεις αποσπασμένων διοι¬ 
κητικών υπαλλήλων, που προβλέπονται από τις διατάξεις 
του άρθρου 30 παρ. 9 Ν. 1558/1985, ως εξής: 

Μία (1) θέση με βαθμό Α' ή Β’ της κατηγορίας ΠΕ ή ΤΕ ή 
ΔΕ. 

Δύο (2) θέσεις με βαθμό Β’ ή Γ ή Δ’ των κατηγοριών ΠΕ 
ή ΤΕ ή ΔΕ. 

Τα καθήκοντα των υπαλλήλων που καταλαμβάνουν τις 
πιο πάνω θέσεις καθορίζονται ως εξής: 

Επικουρούν στο έργο του τον Γ ενικό Γ ραμματέα Ενημέ¬ 
ρωσης, για την εξυπηρέτηση του οποίου αποσπάσθηκαν 
και ειδικότερα: 

α) Ο υπάλληλος με βαθμό Α’ ή Β' της κατηγορίας ΠΕ ή 
Τε ή ΔΕ θα εκτελεί χρέη Προϊσταμένου και θα κατευθύνει 
και συντονίζει τις ενέργειες όλων όσων υπηρετούν σε θέ¬ 
σεις του Γραφείου του Γενικού Γραμματέα Ενημέρω¬ 
σης. 

θα φροντίζει, επίσης, για όλα τα θέματα οικονομικής 
και διοικητικής μέριμνας, που αφορούν το προσωπικό του 
Γ ραφείου, όπου υπηρετεί και θα ασκεί τα καθήκοντα που 
του αναθέτει ο Γενικός Γραμματέας Ενημέρωσης. 

β) Οι λοιποί υπάλληλοι, θα ασκούν τα καθήκοντα που 
τους αναθέτει ο Προϊστάμενος ή απευθείας ο Γενικός 
Γραμματέας Ενημέρωσης για την εξυπηρέτηση του 
οποίου αποσπώνται. 

Η απόιραοη αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 1997 

Ο ΥΠΟΥΡΓΟΣ 

ΔΗΜ. ΡΕΠΠΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στη 3330/700.1.3/ΑΣ 989 Κ.Υ.Α. που δημοσιεύτηκε 


στο ΦΕΚ 862/29.9.1997 τ. Β' και αφορά «Ορισμό των 
μελών του Διοικ. Συμβουλίου της Ελληνικής Εθνικής Επι¬ 
τροπής για την υΝΕδΟΟ» οτη σελίδα 10889 υποπαρ. 15 
επιφέρεται η πιο κάτω διόρθωση: 

Από το λανθασμένο «15. Χειμωνίδης Χρήστος (συγγρα¬ 
φέας)» στο σωστό «Χωμενίδης Χρήστος (συγγραφέας)». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


